**Kriteret ligjore për përzgjedhjen e ekspertëve, lehtësuesve dhe specialistëve të fushës**

Në referencë të Rregullores së Brendshme të Shkollës së Magjistraturës, Kreu VI i saj:

|  |  |  |
| --- | --- | --- |
| **Ekspertë** | **Lehtësues** | **Specialist fushe** |
| * Eksperiencë mbi 15-vjeçare si juristë dhe eksperiencë mësimdhënëse universitare apo në Shkollën e Magjistraturës mbi 10 vjet;   ose   * Eksperiencë mbi 10-vjeçare si gjyqtar ose prokuror dhe eksperiencë mësimdhënie universitare apo në Shkollën e Magjistraturës mbi 5 vjet; * Përvojë profesionale e specifikuar në fushën/kursin/temën për të cilën do të jenë ekspertë. | * Gjyqtarë dhe prokurorë, të spikatur në pjesëmarrjen aktive të sesioneve trajnuese dhe me aftësi pedagogjike e studimore * Magjistratët e rinj, me jo më pak se tre vjet përvojë dhe me rezultate të larta në Shkollë | * Përvojë të paktën **3-vjeçare** të specifikuar në fushën/kursin/temën për të cilën do të jenë trajnerë/ekspertë, * Eksperiencë pedagogjike ose trajnuese të paktën **3-vjeçare** |

**Kritere shtesë të rëndësishme për përzgjedhjen e të gjithë pedagogëve, trajnerëve/ekspertëve, të cilët duhet të konkurrojnë në mënyrë kumulative me kriteret ligjore, janë si më poshtë:**

1. integriteti moral dhe reputacioni i mirë në detyrën e tyre, i cili ka të bëjë me respektimin e vazhdueshëm të rregullave në detyrën e tij/saj;
2. ndjekja e sesioneve të trajnimit të trajnerëve që organizon Shkolla e Magjistraturës gjatë vitit akademik;
3. aftësi të larta në komunikim;
4. aktiviteti shkencor në formën e botimeve dhe konferencave;
5. të përfundojë detyrat e ngarkuara brenda afateve të vëna nga Këshilli Drejtues dhe nga Këshilli Pedagogjik;
6. të ketë aftësitë e nevojshme për të vlerësuar nevojat për trajnimin profesional të gjyqtarëve dhe të prokurorëve;
7. të ketë aftësi të nevojshme për të bërë vlerësimin e aktiviteteve të trajnimit profesional;
8. të frekuentojë aktivitetet për të cilat i duhet të udhëtojë brenda dhe jashtë vendit;
9. njohja e një gjuhe të huaj të Bashkimit Europian ose më gjerë;
10. aftësi për përdorimin e kompjuterit.